14.

članak 138. mijenja se kako slijedi: (a) u stavku 3., točke (a), (b) i (c) zamjenjuje se sljedećim: „(a) bliske veze, kako su definirane u stavku 2., stvorene kao rezultat postojanja subjekta javnog sektora EGP-a koji ima pravo ubiranja poreza i koji je i. subjekt koji drži izravno ili neizravno preko jednog ili više društava, 20 % ili više kapitala druge ugovorne strane ili ii. treća strana koja drži izravno ili neizravno, preko jednog ili više društava, 20 % ili više kapitala druge ugovorne strane i 20 % ili više kapitala drugog subjekta, pod uvjetom da ne postoje druge bliske veze druge ugovorne strane s drugim subjektom, osim bliskih veza koje proizlaze iz jednog ili više subjekata javnog sektora EGP-a koji ima pravo ubiranja poreza; (b) pokrivene obveznice EGP-a uređene zakonom koje: i. ispunjavaju zahtjeve propisane u članku 129. stavcima od 1. do 3. i stavku 6. Uredbe (EU) br. 575/2013; ii. u svojem skupu za pokriće ne sadržavaju neosigurane dužničke instrumente koje je izdala druga ugovorna strana ili bilo koji drugi subjekt blisko povezan s tom drugom ugovornom stranom, kako je definirano u stavku 2., za koje u potpunosti jamči jedan ili više subjekata javnog sektora EGP-a koji imaju pravo ubiranja poreza; i iii. Imaju rejting izdanja od strane VIPKR-a kako je određeno u točki (a) članka 83. koji ispunjava uvjete iz Priloga IX.b; (c) neutrživi hipotekarni dužnički instrumenti i neutrživi dužnički instrumenti osigurani prihvatljivim kreditnim potraživanjima;”; (b) dodaje se sljedeći stavak 4.: „4. Ako je potrebno provjeriti usklađenost sa stavkom 3. točkom (b) podtočkom ii., i to za pokrivene obveznice EGP-a uređene zakonom, kada važeće zakonodavstvo ili prospekt ne isključuju dužničke instrumente iz stavka 3. točke (b) podtočke ii. kao imovinu skupa za pokriće i kada je druga ugovorna strana ili subjekt blisko povezan s drugom ugovornom stranom izdao takve dužničke instrumente, nacionalne središnje banke mogu poduzeti sve ili neke od sljedećih mjera za provođenje ad hoc provjere postupanja u skladu sa stavkom 3. točkom (b) podtočkom ii. (a) Nacionalne središnje banke mogu pribaviti redovna nadzorna izvješća koja sadržavaju pregled imovine u skupu pokrića pokrivenih obveznica EGP-a uređenih zakonom; (b) Ako nadzorna izvješća ne pružaju dovoljno informacija za potrebe provjere, nacionalne središnje banke mogu pribaviti potvrdu samog izdavatelja i preuzimanje obveze druge ugovorne strane koja mobilizira pokrivenu obveznicu EGP-a uređenu zakonom kojom druga ugovorna strana potvrđuje da skup za pokriće pokrivenih obveznica EGP-a uređenih zakonom ne uključuje, protivno stavku 3. točki (b) podtočki ii., neosigurane bankovne obveznice koje je izdala ta druga ugovorna strana ili bilo koji drugi subjekt koji je blisko povezan s tom drugom ugovornom stranom i za njih u potpunosti jamči jedan ili više javnih subjekata iz EGP-a koji imaju pravo ubiranja poreza. Potvrdu same druge ugovorne strane mora potpisati glavni izvršni direktor druge ugovorne strane, glavni financijski direktor ili rukovodeći službenik druge ugovorne strane na slično visokom položaju ili ovlašteni potpisnik u njihovo ime. (c) Nacionalne središnje banke mogu godišnje pribaviti od druge ugovorne strane koja mobilizira pokrivenu obveznicu EGP-a uređenu zakonom ex post potvrdu vanjskog revizora ili nadzornika skupa za pokriće kojom se potvrđuje da skup za pokriće pokrivenih obveznica EGP-a uređenih zakonom ne sadrži, protivno stavku 3. točki (b) podtočki ii., neosigurane bankovne obveznice koje je izdala ta druga ugovorna strana ili bilo koji drugi subjekt koji je blisko povezan s tom drugom ugovornom stranom i za njih u potpunosti jamči jedan ili više subjekata javnog sektora iz EGP-a koji imaju pravo ubiranja poreza. (d) Ako druga ugovorna strana na zahtjev NSB-a ne dostavi potvrdu samog izdavatelja ili potvrdu iz točaka (b) i (c), ta druga ugovorna strana ne mobilizira pokrivenu obveznicu EGP-a uređenu zakonom kao instrument osiguranja.”;